CELEX: 62011CA0084
Language: mt
Date: 2012-06-21 00:00:00
Title: Kawża C-84/11: Sentenza tal-Qorti tal-Ġustizzja (It-Tielet Awla) tal- 21 ta’ Ġunju 2012 (talba għal deċiżjoni preliminari tal-Korkein hallinto-oikeus — il-Finlandja) — proċeduri mibdija minn Marja-Liisa Susisalo, Olli Tuomaala, Merja Ritala (Artikolu 49 TFUE — Libertà ta’ stabbiliment — Saħħa pubblika — Spiżeriji — Skema nazzjonali ta’ liċenzji sabiex jiġu operati l-ispiżeriji — Stabbiliment ta’ fergħat — Kundizzjonijiet differenti skont jekk jirrigwardawx spiżeriji privati jew l-ispiżerija tal-Università ta’ Ħelsinki — Spiżerija tal-Università ta’ Ħelsinki li għandha responsabbiltajiet partikolari marbutin mat-tagħlim tal-farmaċija u mal-provvista ta’ prodotti mediċinali)

18.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 250/6
            
         Sentenza tal-Qorti tal-Ġustizzja (It-Tielet Awla) tal-21 ta’ Ġunju 2012 (talba għal deċiżjoni preliminari tal-Korkein hallinto-oikeus — il-Finlandja) — proċeduri mibdija minn Marja-Liisa Susisalo, Olli Tuomaala, Merja Ritala
   (Kawża C-84/11) (1)
   
   (Artikolu 49 TFUE - Libertà ta’ stabbiliment - Saħħa pubblika - Spiżeriji - Skema nazzjonali ta’ liċenzji sabiex jiġu operati l-ispiżeriji - Stabbiliment ta’ fergħat - Kundizzjonijiet differenti skont jekk jirrigwardawx spiżeriji privati jew l-ispiżerija tal-Università ta’ Ħelsinki - Spiżerija tal-Università ta’ Ħelsinki li għandha responsabbiltajiet partikolari marbutin mat-tagħlim tal-farmaċija u mal-provvista ta’ prodotti mediċinali)
   2012/C 250/09
   Lingwa tal-kawża: il-Finlandiż
   
      Qorti tar-rinviju
   
   Korkein hallinto-oikeus
   
      Partijiet fil-proċedura fil-kawża prinċipali
   
   Marja-Liisa Susisalo, Olli Tuomaala, Merja Ritala,
   
      fil-preżenza ta’: Helsingin yliopiston apteekki
   
      Suġġett
   
   Talba għal deċiżjoni preliminari — Korkein hallinto-oikeus — Interpretazzjoni tal-Artikoli 49 u 106(2) TFUE — Libertà ta’ stabbiliment — Skema ta’ liċenzji sabiex jiġu operati l-ispiżeriji — Leġiżlazzjoni nazzjonali li tipprovdi kundizzjonijiet iktar vantaġġużi għall-ispiżerija ta’ università milli għall-ispiżeriji privati għal dak li jikkonċerna l-liċenzji sabiex jiġu stabbiliti fergħat — Spiżerija ta’ università li għandha responsabbiltajiet partikolari marbuta mat-tagħlim tal-farmaċija u mal-provvista ta’ prodotti mediċinali
   
      Dispożittiv
   
   L-Artikolu 49 TFUE għandu jiġi interpretat fis-sens li ma jipprekludix leġiżlazzjoni nazzjonali bħal dik inkwistjoni fil-kawża prinċipali, li tipprovdi għal-liċenzjar tal-operat ta’ fergħat ta’ spiżeriji partikolari applikabbli għall-Helsingin yliopiston apteekki, iktar favorevoli minn dawk applikabbli għall-ispiżeriji privati, sakemm, li huwa għall-qorti tar-rinviju li tivverifika, il-fergħat tal-Helsingin yliopiston apteekki effettivament jipparteċipaw fit-twettiq tal-kompiti speċifiċi li jikkonċernaw it-taħriġ ta’ studenti tal-farmaċija, ir-riċerka fil-qasam tal-provvista tal-prodotti mediċinali kif ukoll il-ħolqien ta’ prodotti farmaċewtiċi rari mogħtija lilhom mil-liġi nazzjonali.
   
      (1)  ĠU C 145, 14.05.2011.